07/11/2013 | Administración LocalMunicipal
Santa Comba
Edicto por notificación devolta polo servizo de Correos ao resultar descoñecidos o/s destinatario/s, ausente/s nas horas de repartición ou imposibilidade de practicar a notificación do inicio de procedemento sancionador: PS 60/2013 REG.

ANUNCIO Non se puido levar a cabo a notificación do inicio de expediente sancionador a Manuel Cruz Volante Mordillo. O instrutor será o funcionario adxunto á Secretaría. De acordo co previsto nos artigos 59.5 e 60 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.25, do 27/11/1992), modificada pola Lei 4/1999, do 13 de xaneiro (BOE núm.16, do 10/01/1999) e (BOE núm.30, do 04/02/1999) (LXR-PAC), notifícolle ao/a denunciado/a, cos datos e último domicilio coñecido que no anexo se mencionan, mediante a publicación no Boletín Oficial da Provincia (BOP), o acordo de inicio do procedemento administrativo sancionador por presunta infracción do Regulamento municipal de protección do medio ambiente natural, de limpeza pública e de recollida do lixo, aprobado pola Corporación municipal o día 07/04/2000, modificado en sesión celebrada o día 21/06/2001 (BOP núm.170, do 26/07/2000, e núm.242, do 22/10/2001). O/a expedientado/a disporá dun prazo de quince (15) días hábiles, contados desde o día seguinte ao da publicación desta notificación no BOP, para que poida examinar o expediente na Secretaría municipal, adxunto á Secretaría, mediante comparecencia nas dependencias municipais: praza do Concello, núm.1, Santa Comba, e formular alegacións e presentar os documentos e informacións que coide ante o instrutor do procedemento, segundo o establecido no Real decreto 1398/93, do 4 de agosto, polo que se aproba o regulamento do procedemento para o exercicio da potestade sancionadora (BOE núm.189, do 09/08/1993) (RDPS). De non efectuarse alegacións no prazo indicado, será considerado proposta de resolución segundo o artigo 13.2 do RDPS. A Alcaldía é competente para resolver o expediente segundo os artigos 21.1. s da Lei 7/1985, do 2 de abril, reguladora das bases de réxime local (BOE núm.80, do 03/04/1985, coa corrección de erros publicada no BOE núm.139, do 11/06/1985), e 24 do RDPS. ANEXO Expediente: PS 60/2013 REG. Nome e apelidos: Manuel Cruz Volante Mordillo. Domicilio: Lg. A Costa, 23, San Lourenzo de Berdillo. Código postal e municipio: 15108 Carballo. Feitos: o día 02/07/2013, ás 05.40 horas, os axentes denunciantes (M49277G e S93461G), prestando servizo preventivo de seguridade, constataron a infracción seguinte: dous individuos que se atopaban ao redor dun vehículo marca Opel, modelo Astra, cor azul, mátrícula J-2299-AG, coa música posta a todo volume, perturbando o descanso dos veciños, realizaban botellón, portando un botellín de cristal de cervexa na man, tirando un deles do interior do vehículo ao chan, envases doutros botellíns de vidro vacíos, ademais de varias bolsas de plástico. Lugar: rúa de Curros Enríquez, Santa Comba, neste municipio. Son informados da prohibición de realizar botellón, portar vasos de vidro e tirar lixo á vía pública. A estes invididuos lles constan numerosos antecedentes de conduta por feitos de similar natureza, sendo reincidentes en moitos deles. Norma infrinxida: artigo 6. f do Regulamento municipal de protección do medio ambiente natural, de limpeza pública e de recollida o lixo, aprobado pola Corporación municipal o 07/04/2000 e a modificación o 21/06/2001 (BOP núm.170 do 26/07/2000 e núm.242 do 22/10/2001) Cualificación da infracción: leve. Sanción que puidera corresponder: ata 90,15 euros. Decreto da Alcaldía: 28 de agosto de 2013. Santa Comba, 30 de outubro de 2013. O instrutor Josefa Esther Baena Sarreta